ఎగురు!
నేను పుట్టిన రోజు నాకు గుర్తు లేదు.
నా తల్లిదండ్రులు నాకు గుర్తులేరు.
నేను ఈ చోటుకి ఎలా వచ్చి చేరానో నాకు గుర్తు లేదు
ఇది నాకు సరిపడ ప్రదేశం కానే కాదు.
నాకు మొదటగా గుర్తున్నది మాత్రం భయం.
రా! కానివ్వు!
నేను ఇక్కడ ఉన్నది ధైర్యంగా ఉండటానికి.
నేను రక్షణ కోసం శిక్షణ పొందాను.
నేను నా సత్తా చూపించాల్సి ఉంది, కానీ దానికి బదులు, నేను డీలాపడిపోయాను.
ఇలా రా. కానివ్వు.
నేను పిరికివాడిని, అందుకు నన్ను నేనే ద్వేషించుకుంటాను.
- ఆ తరువాత... - ఆకలిగా ఉన్నావా, బుజ్జి బాబు?
...నేను ఆమెని కలిశాను.
ఇక్కడే ఉండు. నేను వెంటనే వచ్చేస్తాను.
నా జీవితంలో మొదటిసారి,
భయం కాకుండా మరొక ఫీలింగ్ నాలో ఏర్పడింది.
నేను క్షేమంగా ఉన్నాను అనిపించింది.
నేను ప్రేమని చవిచూశాను అనిపించింది.
ఇంకా ప్రేమ, అది మన ఆలోచనల్ని మార్చివేయగలదు.
నేను ఆమెని రక్షించగలను. అతడిని రక్షించగలను.
నేను ఉన్న ప్రయోజనమే అది.
కానీ నేను పొరబడ్డాను.
నేను అతడిని కాపాడలేకపోయాను.
సరిగ్గా ఆ క్షణం,
నా గురించి నాకు ఉన్న అంచనాలు, నాలో ఉన్న భయాలు,
అవన్నీ నిజం అయ్యాయి.
బోనీ గార్మస్ రాసిన పుస్తకం ఆధారంగా
మూర్ అండ్ సన్స్ ఫ్యామిలీ మార్చురీ మహోగనీ కలెక్షన్
సిబ్బంది విభాగం. నేను...
అవును, అది నిజం.
ఏంటి?
ఓహ్, దేవుడా. ఎప్పుడు?
మీకు కాలం కలిసిరాకపోతే గనుక
దాని అర్థం దేవుడు మీ గురించి ఆలోచన చేయడం లేదని కాదు.
జోసెఫ్ ని అతని సోదరులు మోసం చేశారు,
అతడిని బానిసగా అమ్మేశారు, కానీ దేవుడికి అతని పట్ల వేరే ఆలోచన ఉంది.
నిజం, ఆయనకు వేరే ఆలోచన ఉంది.
డేవిడ్ కేవలం ఒక గొర్రెలుకాసే కుర్రవాడు...
- అమ్మా. అమ్మా... - ...కానీ దేవుడికి వేరే ఆలోచన ఉంది.
డాక్టర్ ఏవన్స్ ఇప్పుడు ఎక్కడ ఉన్నాడు?
అతను అంత్యక్రియల ప్రదేశంలో ఉన్నాడు.
అతను మట్టిలో ఉన్నాడని అనుకున్నాను.
అతను అంత్యక్రియల ప్రదేశంలో ఉన్నాడు, మంగళవారంనాడు ఖననం కావడానికి సిద్ధంగా ఉన్నాడు.
అతని ఆత్మ ఎక్కడ ఉంది?
అతని ఆత్మ స్వర్గలోకంలో దేవుడి దగ్గరకి వెళ్లిపోయింది.
తన శరీరం వెళ్లలేదా?
అది మట్టిలో ఉండిపోయింది.
మనం రెవరెండ్ గారి మాటలు విందాం, సరేనా?
- ...దేవుడికి ఒక ఆలోచన ఉందని నమ్మండి. - అవును.
ఎందుకంటే ఆయన మనల్ని మంచి మార్గంలోకి నడిపిస్తాడు.
అది నిజం.
- ఏమెన్. - ఏమెన్.
నేను నిద్రపోయే ముందు చేసే ప్రార్థనల్లో డాక్టర్ ఏవన్స్ గురించి కూడా ప్రార్థిస్తాను.
అది చాలా మంచి విషయం, స్వీటీ.
ఆ పాతకాలపు మంచిని గురించి నేర్చుకుందాం
మరి ఆ తారల కిరీటాన్ని ఎవరు ధరిస్తారో తెలుసుకుందాం
మంచి ప్రభువా, నాకు మార్గం చూపించు
ఓ సిస్టర్స్, మనం కిందికి వెళదాం
కిందికి వెళదాం, కిందికి రండి
నేను ఇప్పుడే వస్తాను.
ఓ సిస్టర్స్, మనం కిందికి వెళదాం
నది దగ్గరకి వెళ్లి ప్రార్థనలు చేద్దాం
నేను ప్రార్థన కోసం నది దగ్గరకి వెళ్లినప్పుడు
పాతకాలపు మంచి గురించి నేర్చుకుంటున్నప్పుడు
అంగీని, కిరీటాన్ని ఎవరు ధరిస్తారో తెలుసుకుందాం
మంచి ప్రభువా, నాకు మార్గం చూపించు
ఓ బ్రదర్స్, మనం కిందికి వెళదాం
మనం కిందికి వెళదాం, కిందికి రండి
ఓ బ్రదర్స్, మనం కిందికి వెళదాం
నది దగ్గరకి వెళ్లి ప్రార్థనలు చేద్దాం
నేను నది దగ్గరకి వెళ్లి ప్రార్థన చేసినప్పుడు
పాతకాలపు మంచి గురించి నేర్చుకుంటున్నప్పుడు
తారల కిరీటాన్ని ఎవరు ధరిస్తారో తెలుసుకుందాం
మంచి ప్రభువా, మాకు మార్గం చూపించు
మిస్?
రాల్ఫ్ బెయిలీ. కాల్విన్ ఏవన్స్ గురించి టైమ్స్ పత్రికలో నేను ఒక వ్యాసం రాస్తున్నాను.
మిమ్మల్ని కొన్ని ప్రశ్నలు అడగాలని అనుకుంటున్నాను.
మీరు కుటుంబసభ్యులని భావిస్తున్నాను.
కాదు.
మొదటి రెండు వరుసలు కుటుంబ సభ్యుల కోసం కేటాయిస్తారు, అందుకని అలా అనుకున్నాను...
సరే, అయితే ఆయన మీకు ఎలా పరిచయమో నాకు చెప్పగలరా?
ఏదైనా ఒక సంఘటన గురించి నాతో పంచుకోగలరా? ఆయన మీకు చాలాకాలంగా తెలుసా?
లేదు.
లేదు, మీరు...
లేదు, నాకు ఆయన చాలాకాలంగా తెలియదు. నాకు ఆయనతో ఎక్కువ కాలం పరిచయం లేదు.
కానీ, నాకు కొద్దిగా ఆయన గురించిన నేపథ్యం కావాలి.
ఆయన గురించి కొన్ని విషయాలు విన్నాను.
నేను ఒక వ్యక్తితో మాట్లాడినప్పుడు, ఆయన గురించి కొన్ని స్మృతులు ఉన్నాయని చెప్పాడు,
ఇంకా మరొకరు అయితే కాస్త శ్రుతి మించి ఆయనని...
నేను కేవలం ఇక్కడ అతను అన్నది చెబుతున్నాను... ఆయన ఒక తలతిక్క మనిషి అని చెప్పాడు.
ఆయనతో పరిచయం ఉన్న ఎవరికైనా అది ఖచ్చితంగా అబద్ధం అని తెలుస్తుంది.
ఆయన గురించి అంతగా తెలియదని ఇందాకే అన్నారు కదా.
ఆయనతో ఎక్కువ కాలం పరిచయం లేదు అన్నాను.
అవును, నేను అదే అన్నాను. మీకు ఆయనతో ఎక్కువ కాలంగా పరిచయం లేదని.
ఆగండి, మీరు ఇక్కడికి కుక్కల్ని తీసుకురాకూడదు అనుకుంటా.
నేను వస్తున్న దారిలో ఒక బోర్డు చూశాను.
మీకు కలిగిన విషాదానికి సారీ.
ప్రతి దానికీ ఒక సీజన్ అంటూ ఉంటుంది. పుట్టుకకు ఒక సమయం, మరణానికి ఒక సమయం ఉంటాయి.
కాల్విన్ ఏవన్స్ ఒక మేధావి, రసాయనిక శాస్త్రానికి అంకితమైన కెమిస్ట్
ఆయన ఎప్పుడూ ఎంతో ఉత్సాహంగా ఉల్లాసంగా జీవించాడు.
కాల్విన్ ఏవన్స్ కి కుటుంబ సంబంధీకులు ఎవరూ లేరు.
దేవుడు మన గురించి ఏం ఆలోచన చేశాడో మనకు తెలియకపోవచ్చు,
కానీ అతను ఎప్పుడూ దేవుడి బిడ్డగానే ఉంటాడని మనం నమ్మాలి.
ఇంకా అతను ప్రేమించే వ్యక్తులైన మీరు, అతని సమాజం, తీరని లోటుని అనుభవిస్తున్నారు,
కాల్విన్ మంచితనంలో ఇంకా మీరు ఒకరికొకరి ఓదార్పులో స్వాంతన పొందుతున్నారు.
ఆమె నాతో చాలా రోజుల నుండి మాట్లాడటం లేదు.
నన్ను ముట్టుకోలేదు. నా వైపు కనీసం చూడలేదు.
ఈ విషాదం నా వల్ల జరిగిందనే విషయాన్ని
కాలం గడిచే కొద్దీ ఆమె మర్చిపోతుంది అనుకున్నాను, కానీ అది ఎలా సాధ్యం?
ఎందుకంటే వైఫల్యాలు ఎప్పుడూ మర్చిపోలేనివి.
- అతను నిన్ను బయటకి వెళ్దామని అడిగాడా? - లేదు, దాని గురించి మాట్లాడటం నాకు ఇష్టం లేదు.
ఆమె ఎవరో చూడు. తదేకంగా చూడకు, బెర్తా.
తను ఇక్కడికి వచ్చిందంటే నమ్మలేకుండా ఉంది. అతను పోయి కొద్ది రోజులు కూడా కాలేదు.
అతని ప్రతి వాసన నాకు తెలుసు.
స్నానం చేసిన తరువాత అతని వాసన, బయట నుంచి వచ్చినప్పుడు వాసన.
పరిగెత్తిన తరువాత వచ్చే అతని వాసన.
కానీ ఇక్కడ, నాకు ఏ వాసన రావడం లేదు.
ఇది బాగానే ఉంది.
ఎలిజబెత్, నువ్వు వచ్చావు.
నా వస్తువులు ఎక్కడ? కాల్విన్ వస్తువులు ఎక్కడ?
మిస్ జాట్, నువ్వు మరీ ఇంత వెంటనే రానవసరం లేదు. మీరు విశ్రాంతి తీసుకోవాలి.
నేను పని చేయాలి. నాకు నా పరిశోధన, నా నోట్ బుక్స్ కావాలి.
కాల్విన్ ఇంకా నేను చాలా సన్నిహితంగా... లేదు,
రెమ్సెన్ గ్రాంట్ కోసం మా పరిశోధనలు సమర్పించే విషయంలో చాలా దగ్గరగా వచ్చాం. నేను ఒక్క రోజు కూడా మిస్ కాలేను.
ఆ గదిలో అన్నీ స్టోరేజ్ గదిలోకి తరలిపోయాయి.
సరే. నేను ఒక ఫారమ్ నింపి ఇవ్వనా?
డాక్టర్ ఏవన్స్ పరిశోధనలు ఇక మీదట హేస్టింగ్స్ సంస్థకి చెందుతాయి.
కానీ అది మా పరిశోధన. మేము చాలా దగ్గరగా వచ్చాము.
నా ఖాళీ సమయాలలో నేను ఏదైనా ఖాళీ ల్యాబ్ ని వాడుకోవచ్చా?
చాలా సారీ. అది... అది ఒక పాలసీ.
అతని వ్యక్తిగతమైన వస్తువుల సంగతి ఏంటి? అతని రికార్డులు, దుస్తులు, అతని ల్యాబ్ కోట్?
నాకు తెలుసు... నీకు ఇంకా డాక్టర్ ఏవన్స్ మధ్య ఒక అసాధారణమైన అనుబంధం ఉందని తెలుసు.
కానీ మనం వేచి ఉండాలి.
అతని సోదరుడో లేదా ఇంకెవరైనా రక్తసంబంధీకులో వచ్చి
అతని వస్తువుల్ని తీసుకువెళ్లడానికి ముందుకు వస్తారో లేదో చూడాలి.
సారీ. నీకు ఏడుపు వస్తే గనుక...
నాకు అవసరం లేదు.
నేను పని చేయాలి. నేను పని చేయాల్సిన అవసరం ఉంది, ఫ్రాన్. ప్లీజ్.
డియర్, ఒక కెమిస్ట్ మద్దతు లేకుండా ఎలా చేస్తావు...
డబ్బులకు ఇబ్బంది ఉండచ్చు. కానీ నేను ఏం చేయగలనో అది చేస్తాను.
బహుశా అడ్మినిస్ట్రేషన్ విభాగంలో అవకాశం ఉండచ్చు. కానీ డాక్టర్ ఏవన్స్ కుక్క...
ఆ కుక్క లేకుండా నువ్వు తిరిగి వస్తే, నేను తగిన ఏర్పాట్లు చేయగలను.
థాంక్యూ.
ప్రతి రోజు ఉదయం ఆమె బయలుదేరి వెళ్లినప్పుడు, నాకు భయం వేసేది.
ఎందుకంటే ఒకవేళ ఆమె తిరిగి రాకపోతే?
నీకు ఆహారం ఇక్కడ పెడుతున్నాను. అది ఖచ్చితంగా మూడు గంటల ముప్పై నిమిషాలకు రెడీ అవుతుంది.
నేను టీవీ ఆన్ చేస్తున్నాను.
సాధారణంగా నేను కార్టూన్ షోలని చూడను, కానీ పరిస్థితులను బట్టి,
నేను న్యూస్ చూడటానికి ఇష్టపడతాను.
వెనుక తలుపు తెరిచే ఉంది...
నాకు కాస్త ఉపశమనం దొరికింది,
ఎందుకంటే నేను చేసిన పనికి ఆమెకి ముఖం చూపించే అవసరం ఉండదు.
"గ్రే" అనే పదంలో ఏ అని పలికిన విధానం
అమెరికన్ స్పెల్లింగ్ లో ఆమోదించినట్లుగా,
ఆ పదబంధంలో 14వ అడ్డం ఆధారం "ఎర్ల్ బ్లాంక్ టీ" అనేది తప్పు.
దానిని ఇ అని పలకాలి, ఎందుకంటే దానికి చార్ల్స్ గ్రే పేరు పెట్టారు.
నీకు ఇదంతా అర్థం అవుతోందా?
అర్థం అవుతోంది, ఇంకా ఇది చాలా ఆసక్తికరంగా ఉంది.
అమ్మాయి, నువ్వు హేళనగా అంటున్నావా?
ఖచ్చితంగా కాదు.
ఈ సమయంలో ఇలాంటి ఘోరం జరగడం దారణమని తెలుసు ఎందుకంటే డాక్టర్ ఏవన్స్
నిధుల కోసం తన అధ్యయనాన్ని దాదాపు నివేదించబోయాడు, కానీ...
మీకు అర్థమైంది అనుకుంటా
రెమ్సెన్ ఫౌండేషన్ సంస్థ ఆ నిధులని వేరే చోట మంజూరు చేయడం ప్రారంభించాల్సి ఉంటుంది.
నేను ఊహించాను.
నేను దాని గురించే మీతో మాట్లాడాలి అనుకున్నాను.
ఇక్కడ జరిగింది గత కొద్ది రోజులుగా జీర్ణం చేసుకోవడానికి సమయం పట్టింది
ఎందుకంటే కాల్విన్ నాకు ప్రియమిత్రుడు ఇంకా నా ల్యాబ్ సహచరుడు కూడా.
అది నాకు తెలియదు.
అందుకే నేను ఆలోచిస్తున్నాను...
ఇంకా ఇది "సాధ్యమేనా" అనేది నాకు అనుమానమే.
డాక్టర్ ఏవన్స్ అధ్యయనాన్ని నేను కొనసాగించాలని అనుకుంటున్నాను.
అది కేవలం అతని కోసం మాత్రమే కాదు,
కానీ మనకి కొన్ని సంవత్సరాలుగా ఎదురవుతున్న ఆ పెద్ద ప్రశ్నలకు జవాబులు కనుక్కునే ప్రయత్నం కోసం కూడా.
దాన్ని మా బోర్డులో చర్చించనివ్వు.
నీకు ఒక కానుక తెచ్చాను.
సారీ, సర్?
దాన్ని తెరిచి చూడు.
సరే.
నేను... ఇది...
వావ్, న్యూక్లియోటైడ్స్ గురించి ఇది జాట్ ఇంకా ఏవన్స్ చేసిన పరిశోధన.
లేదు, డాక్టర్ బోరివిట్జ్.
ఇది న్యూక్లియోటైడ్స్ గురించి హేస్టింగ్స్ సంస్థ పరిశోధన,
ఇప్పుడు ఆ ఫలితాలని నువ్వు పునరుత్పత్తి చేయాలి.
ఈ విషయంలో నేను మీకు సాయం చేయగలను, సర్. నిజంగా, చేయగలను. నేను కేవలం...
నేను చేయని పరిశోధనని నాదని నేను చెప్పుకోలేను.
అయితే అది చేయి. నాతో కలిసి చేయి.
చూడు, ఏవన్స్ చెప్పినట్లుగా ఈ పరిశోధన గనుక అంత విప్లవాత్మకమైనది అయితే,
అప్పుడు నువ్వు, నేను కలిసి ఈ ఫలితాలను ఒక్కొక్కటిగా పునరుత్పత్తి చేసి దానిని మనదిగా ప్రకటించుకుందాం.
మరి మిస్ జాట్ సంగతి ఏంటి?
చూడు, ఈ పని నీతో కాదు అంటే, నేను నీ బదులు వేరే వాళ్లని వెతుక్కుంటాను.
కాల్విన్ పరిశోధన వృథా పోవడం సిగ్గుచేటు విషయం.
రుతుస్రావ చక్రం ప్రారంభం ముగింపు
జనవరి
గర్భం దాల్చడం గురించిన నిర్ధారణ ఉభయచరాల అండోత్సర్గము
ఎక్స్ క్యూజ్ మీ.
నేను వస్తానని మీకు తెలుసు అనుకున్నాను.
ఫార్మకాలజీ ల్యాబ్ కోసం కొన్ని సాంపిల్స్ ని తీసుకురమ్మని డాక్టర్ డొనాటీ అడిగారు.
అయి ఉండచ్చు. ఎవరూ నాకు ఏమీ చెప్పరు.
నీకు కావలసింది తీసుకువెళ్లు.
పారిశుధ్యం పని కొనసాగుతోంది
నియంత్రణ ప్రయోగాత్మకం
ఆమె కడుపులో బిడ్డ ఉందని తనకన్నా నాకు ముందే తెలుసు.
వాన పడుతుందని చాలా ముందే నాకు తెలిసినట్లే ఇది కూడా తెలుసు.
బహుశా ఇది మాకు కొత్త ఆరంభం కావచ్చు అనుకున్నాను.
ఒక కొత్త ఆరంభం.
హలో, నేను సాయం చేయనా?
అంతా బాగానే ఉందా? నేను తలుపు తడుతున్నాను.
నేను ఒక పరిశ్రమ ప్రామాణికమైన కెమికల్ ల్యాబ్ తయారు చేస్తున్నాను.
ఇప్పుడు మంచి సమయం కాదా?
దేనికి చెడు సమయం?
ఎల్ఎ టైమ్స్ లో వచ్చిన ఈ వ్యాసం, ఇది కాల్విన్ ని ఒక రాక్షసుడిగా వర్ణిస్తూ రాసినది.
"కుటుంబ సభ్యుల వరుసలో కూర్చున్న ఒంటరి మహిళ కూడా ఏం చెప్పిందంటే, ఆమె మాటల్లోనే,
'నాకు అతని గురించి పూర్తిగా తెలియదు' అంది."
ఇది దారుణంగా ఉంది. నేను ఎప్పుడూ అలా చెప్పను.
ఖచ్చితంగా. ఇది ఆ పాత్రికేయుని బాధ్యతారాహిత్యం.
మనం ఒక ఇంజంక్షన్ దావా వేయచ్చు.
ఎవరైనా తన గురించి ఏం ఆలోచిస్తారనేది కాల్విన్ ఎప్పుడూ లెక్క చేయలేదు.
అది అప్పుడు.
ఇప్పుడు ఏం రాశారు అనేది రికార్డుగా ఉంది.
టైమ్స్ లో ఎవరితో అయినా నేను మాట్లాడతాను. అఫిడవిట్ మీద నాకు నీ సంతకం కావాలి.
బహుశా అంతవరకూ రాదు, కానీ ఆ వివరాలు నీకు చెబుతాను.
సారీ. మీరు ఎవరు?
నా పేరు హారియెట్ స్లోన్.
నేను ఈ ఎదురుగానే ఉంటాను.
కాల్విన్ నా స్నేహితుడు.
సారీ. నేను ప్రస్తుతం స్థిమితంగా లేను.
- శుభ రాత్రి. - మీకు కూడా.
నాలో ఒక ఆలోచన మెదిలింది.
నేను మెలకువగా ఉన్న సమయం అంతా ఆ కిటికీ దగ్గర నిలబడి కాపలా కాయడం మొదలుపెట్టాను.
నా కుటుంబాన్ని కాపాడుకోవడానికి నాకు మరొక అవకాశం దొరికింది.
ఇంక మరోసారి నేను పొరపాటు చేయను. నేను చేయలేను.
ఈ గదిలో 1934 వరకూ భోజనం అందించేవారు కాదు.
1939 వరకూ ఈ గదిలో వేడి వంటకాలు వడ్డించేవారు కాదు.
సోమవారాలు ఐరిష్ మసాలాలతో గొడ్డు మాంసం. మంగళవారాలు చికెన్ ఇంకా డంప్లింగ్స్.
లేదా అది బుధవారమా? నాకు ఖచ్చితంగా గుర్తులేదు.
- ఆగు. అప్పుడు ఆ రోజుల్లో... - సారీ. ఎక్స్ క్యూజ్ మీ, మిస్టర్ ఆస్టర్.
ఇప్పుడు చూద్దాం.
బోరివిట్జ్, నీతో ఒక నిమిషం మాట్లాడచ్చా?
తప్పకుండా.
ఎలిజబెత్, నేను సారీ చెప్పాలి, అంత్యక్రియల సమయంలో నీకు చెప్పే అవకాశం రాలేదు,
కానీ నీకు జరిగిన విషాదానికి నా సంతాపం.
మీరు ఇద్దరూ సన్నిహితులని తెలుసు.
థాంక్యూ. నువ్వు ఇంకా లౌరెల్ తో ప్రేమలో ఉన్నావా?
నీకు తెలుసా?
అందరికీ తెలుసు.
మా వస్తువులన్నీ డొనాటీ స్వాధీనం చేసుకున్నాడు.
మా పరిశోధన.
కాల్విన్ వ్యక్తిగత వస్తువులు.
లౌరెల్ ఇప్పుడు స్టోరేజ్ గదిలో పని చేస్తుందని కూడా తెలుసు.
కాబట్టి, నేను కొన్ని వస్తువులు తీసుకోవచ్చా అని ఆమెను నువ్వు అడగాలి. ఏదైనా కానీ.
నేను ప్రయత్నిస్తాను. నిజంగా.
థాంక్యూ, ఆల్ఫ్రెడ్.
లేదు, మంగళవారంనాడు క్రీమ్ సాస్ లో గొడ్డు మాంసం ముక్కలు వడ్డించేవారు,
బుధవారంనాడు చికెన్ ఇంకా డంప్లింగ్ వంటకాలు ఇంకా శుక్రవారం నాడు నాసిరకపు చేపల వంటకం వడ్డించేవారు.
లాస్ ఏంజెలెస్ టైమ్స్
ఎల్.ఏ టైమ్స్.
అయ్యో. మిమ్మల్ని వేచి ఉంచినందుకు సారీ.
రెండు వారాల పని ఈ రోజే చేసినట్లు ఉంది. ఏది ఏమైనా.
- ఆలస్యానికి సారీ, మిసెస్... - స్లోన్.
మిసెస్ స్లోన్. అవును. సరే, నాకు మీ ఉత్తరం అందింది.
ఏదైనా కొత్త సమాచారం తెలిస్తే మాకు సంతోషం. మీ దగ్గర ఏం సమాచారం ఉంది?
వైట్ వోల్ఫ్ ఫాల్ట్ భూకంపం గురించి ఏదైనా సమాచారం...
నిజానికి, కాల్విన్ ఏవన్స్ మీద మీరు రాసిన వ్యాసం గురించి మాట్లాడటానికి వచ్చాను.
బాగా రాశాను, కదా?
ఏమైనా వివరాలు మిస్ అయ్యానా? అతను ఒక విచిత్రమైన మనిషిలా అనిపించాడు.
అతను విచిత్రమైన మనిషి కాదు. అతను ఒక మేధావి. మంచి మనిషి.
మీరు రాసిన వ్యాసంలో అవాస్తవాలు ఉన్నాయి.
ఇంకా మీరు రాసినది చట్టపరంగా చర్యలు తీసుకోదగ్గది ఇంకా తప్పు. అది తప్పు.
ఎక్కడ నేను ఖచ్చితంగా తప్పు చేశాను?
ఎందుకంటే ఇందులో ఏమైనా నిర్దిష్టమైన వాస్తవాలు ఉంటే, అది...
ఇది కేవలం ఉపోద్ఘాతం, ఒక పూర్తి చిత్రణ.
"ఏవన్స్ కి సైంటిఫిక్ సమాజంలో ఎంత గౌరవం ఉన్నా,
అతను ఏకాంతంగా జీవించేవాడని అంటారు.
అతని సహచరులతో ముభావంగా ఉంటాడని, నవ్వడానికి కూడా సిగ్గు పడతాడని అంటారు."
ఇలా రాశారు, "ఆయన ఎంత మేధావో అంత బోరింగ్ మనిషి. గొప్ప మేధస్సు, పెద్ద బోరు," అని.
దీనిని జర్నలిజమ్ అంటారా?
నాకు తెలిసిన అందరిలో అత్యంత ఆత్మీయంగా ఉండే వ్యక్తి కాల్విన్.
అతని మేధస్సు గొప్పది అయితే, అతని హృదయం ఇంకా గొప్పది.
ఈ ఆర్టికల్ లో అది రాసి ఉండాలి.
- కానీ అవి ఎవరో చెప్పినవి... - అనామక అభిప్రాయాలు.
- అతని తోటి ఉద్యోగులు చెప్పారు. - ఆ రాతప్రతులు నేను చూడాలి.
ప్రయత్నించి చూడండి.
చూడండి, నేను సారీ చెబుతున్నాను. నిజంగా సారీ.
కానీ వివాదాలు, మసాలాలు ఉంటేనే పేపర్లు అమ్ముడవుతాయి.
నేను కేవలం నా ఉద్యోగాన్ని కాపాడుకుంటున్నాను.
నేను మీకు ముందే చెప్పినట్లు, ఈ రోజు ఇక్కడ చాలా పని ఒత్తిడి ఉంది.
కాబట్టి, మీ దగ్గర ఇంకో స్టోరీ ఉంటే మాట్లాడండి, లేదంటే నేను తిరిగి నా పనిలో పడాలి.
- గుడ్ ఈవెనింగ్. - నేను లేకుండానే పని మొదలుపెట్టావు.
లేదు, నిజానికి మొదలుపెట్టలేదు. కేవలం అంతా సిద్ధం చేస్తున్నాను.
నేను కొద్దిగా అయోమయంలో ఉన్నాను.
- అవును. - ఇక్కడ నుంచి మొదలుపెడదాం.
నిదానం, నిదానం, నిదానం.
ఇక్కడ, ఇక్కడ.
నువ్వు ముందుగా సిల్వర్ కార్బొనేట్ వేశావు, కదా?
అది మీరు చేశారు అనుకున్నాను.
మీకు అది సరిగ్గానే ఉందనిపిస్తోందా?
మనం ఏదో మిస్ అయ్యాం అనిపిస్తోంది.
అలా చెప్పకు.
నేను పొరపాటు పడుతుంటే గనుక క్షమించండి,
కానీ ఈ కమిటీ
అమెరికా రాజ్యాంగంలోని చట్టాలకు లోబడి పని చేస్తుందని భావిస్తున్నాను.
సరే. మేమందరం దానిని ఆమోదిస్తున్నాం.
నేను కూడా రాజ్యాంగానికి బద్ధురాలినే.
ఇంకా మీరు రాజ్యాంగానికి బద్ధులై ఉన్నారంటే అందులో దాని సవరణలు కూడా ఉంటాయని భావిస్తాను.
ఇంకా అందులోని పద్నాలుగవ సవరణ కూడా, అది...
అది ప్రజలందరికీ...
చట్టం ద్వారా సమాన రక్షణ కల్పిస్తుంది.
కాబట్టి... సరిగ్గా ఇక్కడే అది కాస్త వివాదాస్పదం అవుతుంది.
బెవెర్లీ ప్రాపర్టీ ఓనర్స్ అసోసియేషన్ కి
ఆ ఫ్రీవే నిర్మాణం విషయంలో నాకన్నా, మా పొరుగువారికన్నా
ప్రత్యేక హక్కులు ఎలా సంక్రమిస్తాయి?
మా అందరికీ సమాన రక్షణ ఉంటుందని భావిస్తున్నాం. మీలో ఎవరైనా దాని గురించి వివరిస్తారా?
లేదా? అయితే నా వాదనని కొనసాగిస్తాను.
మా ప్రాంతాన్ని నేలమట్టం చేసే ఈ ఫ్రీవేని మీరు నిర్మించాలని భావిస్తున్నారు...
హాయ్. దీని కోసం లౌరెల్ ని మ్యూసో అండ్ ఫ్రాంక్ కి తీసుకువెళ్లాల్సి ఉంది.
లోపలికి రా.
ఇది నాకు చాలా ముఖ్యం.
మరేం ఫర్వాలేదు.
కానీ... ఎలిజబెత్, లౌరెల్, నేను ఆ మొత్తం స్టోర్ రూమ్ ని వెతికాము,
కానీ మాకు నీ పరిశోధన పత్రాలు ఏవీ కనిపించలేదు.
బహుశా అవి ఎక్కడో పోయి ఉండచ్చు,
లేదా బహుశా వాటిని ప్రమాదవశాత్తూ బయట పారేసి ఉండచ్చు.
నేను అంటే... నేను వాటిని చూడలేదు.
సారీ.
మరేం ఫర్వాలేదు.
మీ డిన్నర్ ని ఆస్వాదించండి.
థాంక్స్.
సి. ఏవన్స్ వ్యక్తిగత సామగ్రి
అది చాలా చిన్న పెట్టె అని తెలుసు, కానీ అందులో అతని జ్ఞాపకాలు చాలా ఉన్నాయి.
మాకు సంబంధించినవి.
అతను ఎప్పుడూ ఇక్కడే ఉన్నాడు. మరి అతని వస్తువులు ఎందుకు సర్దిపెట్టారు?
హారియెట్, నేను మరోసారి వస్తాను. -సి
అమ్మా!
అమ్మా, వాడిని ఆపమని చెప్పు!
జూనియర్, ఆ బాణం కింద పడేయ్.
- అమ్మా, అది నా బాణాన్ని తీసుకుంది! - లేదు, నేను తీసుకోలేదు!
అమ్మా!
- దానితో నన్ను కొట్టకు! - అది తిరిగి ఇచ్చేయ్!
మీ పనులకు అడ్డు రావాలని కాదు, కానీ మీకు ఇది ఇవ్వాలని వచ్చాను.
లేదా బహుశా, కాల్విన్ ఇవ్వాలని అనుకున్నాడు.
- లేదు, నేను కాదు! - అవును, నువ్వే!
ఇది నా కుర్చీ, నీది కాదు.
- మీరు లోపలికి వస్తారా? - లేదు, ఫర్వాలేదు.
అమ్మా, వచ్చి వాడిని పట్టుకో!
ఒక నిమిషం టైమ్ ఇవ్వండి. వాళ్లకి భోజనం పెట్టేస్తే ఊరుకుంటారు.
కానీ రండి. లోపలికి రండి.
- డిన్నర్! - ఆపు!
లేదు, నువ్వు ఆపు!
వాడు నన్ను ముట్టుకుంటున్నాడు!
మేము చివరిసారి మాట్లాడుకున్నప్పుడు తన మీద చాలా కోపం వచ్చింది.
ఇంకా నాకు ఇప్పటికీ కోపంగానే ఉంది, తెలుసా. కాబట్టి...
అతని మీద కోపంతో మాట్లాడినందుకు ఇప్పుడు నా మీద నాకే కోపంగా ఉంది.
మీకు జాజ్ మ్యూజిక్ ఇష్టమేనా?
ఈ మధ్యనే ఇష్టం ఏర్పడుతోంది.
కాల్విన్ మొదట ఇక్కడి ఇంటికి మారినప్పుడు, నేను అతడిని చూడలేదు.
ట్రక్కు వచ్చి వెళ్లడమే తెలుసు.
అప్పుడు నేను పొరుగువారికి స్వాగతం చెబుతూ స్వీటుని తీసుకుని వెళ్లాను,
లోపలి నుండి చార్లీ పార్కర్ సంగీతం వినిపించింది.
అప్పుడు నేను, " ఈ కుటుంబానికి మంచి అభిరుచి ఉంది" అనుకున్నాను.
ఎంత ఆశ్చర్యపోయి ఉంటానో ఊహించండి
ఐదు ఇళ్ల పరిధిలో ఒక తెల్లజాతి కుర్రవాడు తలుపు తీసి మాట్లాడాడు.
అతను డాన్స్ చేయడం ఎప్పుడైనా చూశారా?
నేను కిటికీలో నుంచి ఒకసారి చూశాను ఇంకా దాని గురించి ఎప్పుడూ ఆటపట్టిస్తూ ఉండేదాన్ని. అది...
ఓహ్, అవును. అవును.
- అదీ... నాకు బాగా నవ్వొచ్చింది. - భుజాలు తెగ ఊపడం, తల బాగా ఊపడం.
దేవుడా.
అయితే, ఒక ఇంటి వంటగదిలో పరిశ్రమ స్థాయి ల్యాబ్ ఏర్పాటు చేసే అవసరం
ఎవరికైనా ఎందుకు ఉంటుందో నాకు చెప్పగలరా?
మా పరిశోధనని నేను పూర్తి చేయాలి.
నేను...
నాకు చాలా తక్కువ టైమ్ ఉంది.
మీరు గర్భవతి.
- నేను ఆ పని చేయలేను. - మీరు చేయగలరు.
నా వల్ల కాదు.
ఎవరూ దానిని చేయలేరు. కానీ మనం అలవాటు చేసుకోవాలి.
మనం ఇది చేయలేము అనుకుంటాం, కానీ ఏదోలాగ చేయగలుగుతాం.
తల్లి అంటే అదే.
డాక్టర్ మేసన్ ఆఫీస్.
మిస్ జాట్, మిమ్మల్ని అధికారికంగా కలుసుకోవడం సంతోషంగా ఉంది.
దయచేసి, నన్ను ఎలిజబెత్ అని పిలవండి.
మీకు కలిగిన విషాదానికి నా సంతాపం.
ఏవన్స్ మంచి మనిషి. మంచి మనిషితో పాటు మంచి రోవర్ కూడా.
మీరు సిద్ధమయ్యాక వీలైనంత త్వరలో మాతో పాటు రోయింగ్ కి రావాలి.
ఈ పరిస్థితుల్లో మీరు అక్కడికి రాలేరు.
- నేను రోయింగ్ ప్రాక్టీసు చేస్తున్నాను. - మంచిది.
అది మంచిది కాదా? కాల్విన్ ఒక యంత్రాన్ని తయారు చేశాడు.
అంటే, నిజమే, అతను చేసి ఉండచ్చు అనుకుంటాను, కానీ అది కేవలం...
ఎవరూ ఒక పనిగా ఆ యంత్రం మీద ప్రాక్టీసు చేయడం నేను ఎప్పుడూ వినలేదు.
మీరు రోజులో ఎంత దూరం ప్రాక్టీసు చేస్తున్నారు?
దాదాపు రోజుకి పదివేల మీటర్లు.
గర్భవతులు బాధని ఓర్చుకోవడానికి శారీరకంగా సిద్ధపడతారని విన్నాను,
కానీ మీరు బిడ్డని ప్రసవించడానికి పూర్తిగా తయారు అవుతున్నారు.
అవును, మీ హెల్త్ రిపోర్టులు అన్నీ బాగానే ఉన్నాయి.
కానీ మీరు హాస్పిటల్ కి రావడానికి ఇంతకాలం ఎందుకు జాప్యం చేశారు?
మీకు చివరి మూడు నెలల సమయమే ఉంది.
అంటే...
నేను, అంటే, ఏం అనుకున్నాను అంటే... గర్భం దానంతట అదే పోతుంది అనుకున్నాను.
మిస్ జాట్, మీకు ఎవరైనా తోడు ఉన్నారా?
స్నేహితులు లేదా బంధువులు? మీ అమ్మగారు?
ఎవరైనా?
నాకు తోడుగా ఒక కుక్క ఉంది.
కుక్కలు మంచి తోడు.
ఇంకా మా పొరుగు ఇంటి ఆవిడ ఉన్నారు.
ఒక కుక్క, ఇంకా ఒక పొరుగు ఇంటి ఆవిడ ఇంకా ఒక రోయింగ్ యంత్రం.
అద్భుతం.
మీరు పూర్తిగా కోలుకున్నాక, బోట్ హౌస్ దగ్గర మిమ్మల్ని కలుస్తానని ఆశిస్తున్నాను.
అందుకు కొంత సమయం పడుతుంది. బహుశా ఒక ఏడాది కావచ్చు.
నా పడవలో రెండో సీటు ఖాళీగా ఉంది,
అందులో మీరు సరిపోతారని ఎందుకో అనిపిస్తోంది.
ఈ మధ్య సమయంలో, మీరు విశ్రాంతి తీసుకుని రిలాక్స్ అవ్వండి.
త్వరలో, నిద్ర అనేది గతకాలపు జ్ఞాపకం అవుతుంది.
లేలాండ్ మేసన్, ఎం.డి. బోట్ హౌస్ - ఒక సంవత్సరం
మీరు నన్ను ఉద్యోగంలో నుంచి తీసేస్తున్నారు. ఏ ప్రాతిపదిక మీద?
అది నీకు తెలుసు అనుకుంటా.
నాకు తెలియదు.
నువ్వు కడుపుతో ఉన్నావు.
అవును, నేను గర్భవతిని. అది నిజం.
మిస్టర్ ఆస్టర్, కిందటి నెలలో నా పని ఏమైనా నెమ్మదిగా సాగిందా?
అంటే, లేదు.
నాకు అంటువ్యాధి ఏమీ లేదు. నాకు కొలరా వ్యాధి లేదు.
నా కడుపులో ఉన్న బిడ్డ వల్ల ఎవ్వరికీ ఏ ఇబ్బంది ఉండదు.
గర్భవతులైన ఆడవాళ్లు ఉద్యోగాలు చేయరని
నీకు బాగా తెలిసి ఉంటుంది.
నువ్వు గర్భవతివి మాత్రమే కాదు, నీకు పెళ్లి కాలేదు, ఇది ఇంకా అప్రతిష్ట.
గర్భం దాల్చడం అనేది ప్రకృతి సహజం.
మనుషులు అందరూ అలాగే పుడతారు.
గర్భం దాల్చడం గురించి ఆమె నాకు వివరిస్తోందా?
- నువ్వు ఎవరని అనుకుంటున్నావు? - ఒక మహిళని.
గర్భంలో ఫలదీకరణ జరిగిన జీవకణంలో యాభై శాతం అండం, ఇంకో యాభై శాతం వీర్యకణాలు ఉంటాయి.
ఇటువంటి పరిస్థితిలో మగవారిని ఉద్యోగం నుండి తొలగిస్తారా?
అది న్యాయంగా ఉంటుంది. నిజమే కదా?
నువ్వు ఏ మగవారి గురించి మాట్లాడుతున్నావు? ఏవన్స్ గురించా?
ఏ మగవారయినా. ఒక పెళ్లికాని మహిళ గర్భవతి అయితే,
ఆమె గర్భానికి కారకుడైన మగవాడిని కూడా
ఉద్యోగంలో నుండి తీసేస్తారా?
- మీరు కాల్విన్ ని ఉద్యోగం నుండి తీసేసి ఉండేవారా? - నిజానికి కాదు.
అయితే నన్ను ఉద్యోగంలో నుంచి తీసేయడానికి మీకు ఏ కారణం లేదు.
నాకు కారణం ఉంది. నువ్వు మహిళవి. గర్భం దాల్చినది నువ్వు.
మాకు కొన్ని నియమాలు ఉంటాయి, మిస్ జాట్.
ఈ కారణంతో కాదు. ఉద్యోగుల నియమావళిని నేను పూర్తిగా చదివాను.
ఇది అందులో రాయని నియమం.
అందువల్ల, ఇది చట్టప్రకారం చెల్లదు.
ఏవన్స్ బతికి ఉంటే నిన్ను చూసి చాలా సిగ్గుపడేవాడు.
లేదు. లేదు, అతను సిగ్గుపడేవాడు కాదు.
ఎలిజబెత్.
హాయ్. నేనే మీ ఇంటికి వద్దాం అనుకున్నాను.
మీ దగ్గర ఏదైనా గొడ్డలి ఉందేమో తీసుకుందాం అనుకున్నాను.
- నిజంగానా? - అవును.
ఆ పెద్ద సుత్తితో పని సరిగ్గా కావడం లేదు.
నా దగ్గర గొడ్డలి లేదు.
సరే. గుడ్ నైట్.
సరే, నేను కూడా మీ ఇంటికే వద్దాం అనుకుంటున్నాను.
ఆ రిపోర్టర్ మరొక వ్యాసం రాశాడు.
"ఆ కౌన్సిల్ సభ్యులు వాళ్ల కుర్చీలలో కూర్చుని మెలికలు తిరుగుతూ కనిపించారు
హారియెట్ స్లోన్..." అంటే నేను...
"ఆ గదిలో అందరికీ రాజ్యాంగ చట్టాల గురించి ఉపోద్ఘాతం వివరించిన సందర్భంలో."
వాళ్లు మెలికలు తిరిగేలా చేశాను.
ఒట్టు, ఇది విచిత్రంగా అనిపిస్తుంది,
కానీ,నేను అలా మాట్లాడటానికి కాల్విన్ సాయం చేశాడు అనిపిస్తుంది.
- మీ ఉద్దేశం ఏంటి? - అంటే, నేను టైమ్స్ కార్యాలయానికి వెళ్లాను
ఇంకా అతని గురించి మరొక వ్యాసం రాయమని అడిగాను,
కానీ ఆ రిపోర్టర్ కుదరదు అన్నాడు.
ఎందుకంటే వార్తాపత్రికలు అలా పని చేయవు.
కానీ నేను అక్కడికి వెళ్లకపోయి ఉంటే,
ఆ రిపోర్టర్ ఎప్పటికీ ఆ కౌన్సిల్ సమావేశానికి వచ్చి ఉండేవాడు కాదు,
మన కమ్యూనిటీకి మేలు జరుగుతుందంటూ
నా ఇంటి ప్రాంతాన్ని కూల్చివేసి ఫ్రీవే నిర్మించాలనే కొందరు జాత్యహంకారుల కుట్ర గురించి
ఎల్ఏ టైమ్స్ లో ఈ వార్తని రాసేవాడు కాదు.
అందులో కాల్విన్ చేసిన సాయం ఏం ఉంది?
నాకు తెలియదు, నేను కేవలం...
ఆ గదిలో అతను నాతో పాటు ఉన్నాడనే అనుభూతి కలిగింది.
గుడ్ నైట్.
ఎలిజబెత్?
మీరు అణుచుకుంటున్న భావోద్వేగాన్ని...
మీరు ఏదో ఒక దశలో బయటకు రానివ్వక తప్పదు.
కెమిస్ట్రీ ఆఫ్ ఫుడ్స్ రచన జేమ్స్ బెల్
సూపర్ చికెన్ వంటకాలు
అద్భుతంగా త్వరగా ఇంకా తేలికగా రోస్ట్ చికెన్
సారీ. నేను ఏం చేసినా, అందుకు సారీ. - కాల్విన్
అన్నీ కోల్పోయిన మనిషికి మనం ఏం చెప్పగలం?
అప్పుడు నాకు ఒక ఆలోచన వచ్చింది.
మేము పరిగెత్తి అలసిపోయిన ప్రతిసారీ కాల్విన్ ఒక మాట అనేవాడు.
"పరుగులో ఉన్న అందం అదే" అనేవాడు.
మనం మరింక ముందుకు సాగలేమని అనుకుంటాం.
గతించిన రోజుల గురించి విచారిస్తాం
లేదా రేపు ఏం జరుగుతుందో అని ఆందోళన చెందుతాం,
అప్పుడు మనం చేయవలసిందల్లా అడుగులో అడుగు వేసుకుంటూ వెళ్లడమే.
ఒక అడుగు, మరొక అడుగు, ఇంకొక అడుగు.
మనం అది మాత్రమే ఆలోచించాలి.
ఒక అడుగు. ఇంకొక అడుగు.
ఆ తరువాత, ఖచ్చితంగా, మనం గమ్యానికి చేరుకుంటాం.
తెలుగు అనువాదం: సతీశ్ కుమార్